**Ügy típusa:** talajterhelési díj

**Jogszabály:** a környezetterhelési díjról szóló 2003. évi LXXXIX. törvény 11 – 14 §, 21/A §, 24 – 25 §

a talajterhelési díj megállapításáról és a díjfizetési vonatkozó kedvezményről, illetve mentességről szóló 17/2014. (XI.21.) önkormányzati rendelet

**Fontos tudnivalók:**

|  |
| --- |
| Adóalany:  Talajterhelési díj fizetésére kötelezett az, aki a műszakilag rendelkezésre álló közcsatornára nem köt rá, és a helyi vízgazdálkodási hatósági engedélyezés alapján szennyvízelvezetést alkalmaz. |

Bevallási kötelezettség:

A talajterhelési díj fizetésére kötelezettnek az önadózás szabályai szerint kell bevallást benyújtani minden év március 31.-ig az előző éves vízfogyasztása alapján. Ezzel egyidejűleg a bevallásban kiszámolt díjat be kell fizetni. A bevallás alapját képező bizonylatokat (vízfogyasztás és szennyvíz elszállításról szóló számlákat) a bevallás benyújtását követő 5 évig meg kell őrizni.

Mentesség:

Az önkormányzati rendelet alapján mentességet kaphat a díjfizetés alól az a lakos

a)aki egyedülálló nyugdíjas és nyugdíjának összege nem éri el a minimálbér mindenkori összegének kétszeresét

b)akinek és a vele közös háztartásban élőknek az egy főre eső jövedelme nem éri el a minimálbér mindenkori összegének másfélszeresét

c) aki, és a vele közös háztartásban élők egy főre eső havi jövedelmét figyelembe véve nem képes a műszakilag rendelkezésre álló közcsatornára történő rákötés költségeit fedezni, és aki számára ingatlanának a rendelkezésre álló csatornába való bekötése aránytalanul nagy költséggel járna, mentesíthető a díjfizetési kötelezettség alól.

A mentesség iránti kérelmet - a kérelem alapjául szolgáló indok(ok) hitelt érdemlő igazolásával együtt - a Polgármesteri Hivatalhoz kell benyújtani.

A talajterhelési díj fizetési kötelezettségének megszűnése:

A fizetési kötelezettség megszűnik azon a napon, amelyen a kibocsátó ráköt a rendelkezésre álló közcsatornára, és azt a közüzemi szolgáltatóval megkötött szerződéssel igazolja.

Nem természetes személy a bevallást a <http://ohp.lgov.hu> portálon tudja kitölteni és beküldeni. Az ügyintézés menetéhez leírás a <http://www.vecses.hu/polgarmesteri-hivatal/adoosztaly> oldalon „segédlet az elektronikus ügyintézéshez” címszó alatt található.

Természetes személy esetében a bevallás nyomtatvány megtalálható a <http://www.vecses.hu/polgarmesteri-hivatal/adoosztaly> oldalon az adóosztály formanyomtatványai között.

**Ügyintézés helye:** Polgármesteri Hivatal Adó Osztály földszint 2. szoba

**Ügyintéző neve, elérhetőségei:** Bátori Pálné

tel.: 555-253, fax: 555-269, ado@vecses.hu